Document ID: 31998R0696

Uredba Komisije (ES) št. 696/98
z dne 27. marca 1998
o izvajanju Uredbe Sveta (ES) št. 515/97 o medsebojni pomoči med upravnimi organi držav članic in sodelovanju med njimi in Komisijo zaradi zagotavljanja pravilnega izvajanja carinske in kmetijske zakonodaje
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 515/97 z dne 13. marca 1997 o medsebojni pomoči med upravnimi organi držav članic in sodelovanju med njimi in Komisijo zaradi zagotavljanja pravilnega izvajanja carinske in kmetijske zakonodaje, v nadaljnjem besedilu "Temeljna uredba", in zlasti člena 43(3) Uredbe [1],
ker Temeljna uredba predvideva vzpostavitev osrednje baze podatkov, ki ustreza potrebam upravnih organov, pristojnih za izvajanje carinske in kmetijske zakonodaje, in potrebam Komisije; ker je cilj te baze podatkov pomagati pri preprečevanju, odkrivanju in pregonu kršitev carinske in kmetijske zakonodaje, da se s hitrejšim širjenjem informacij poveča učinkovitost postopkov sodelovanja in nadzora pristojnih organov;
ker je v skladu s Temeljno uredbo treba določiti tiste operacije, povezane z uporabo kmetijske zakonodaje, za katere je treba vnesti podatke v osrednjo bazo podatkov carinskega informacijskega sistema (CIS);
ker je v skladu s členom 25 Temeljne uredbe treba prav tako določiti, katere informacije je treba za vsako od skupin iz točk (a) do (f) člena 24 Temeljne uredbe vključiti v bazo podatkov CIS;
ker so med navedenimi podatki tudi osebni podatki, za katere veljajo posebni varnostni ukrepi; ker se smejo zlasti ti podatki v bazo podatkov vnesti šele, ko so izpolnjeni pogoji iz člena 27(2) Temeljne uredbe;
ker so ukrepi, predvideni s to uredbo, v skladu z mnenjem odbora, določenega v členu 43 Temeljne uredbe,
SPREJELA NASLEDNJO UREDBO:
Člen 1
Aktivnosti, povezane z uporabo kmetijskih predpisov, katerih informacije je v skladu s členom 23 Temeljne uredbe treba vnesti v carinski informacijski sistem (CIS), se nanašajo na:
(a) uvoz proizvodov, za katere velja kmetijska zakonodaja in zlasti carine, iz tretjih držav;
(b) izvoz proizvodov, za katere velja kmetijska zakonodaja, v tretje države;
(c) gibanje proizvodov, za katere velja kmetijska zakonodaja, v okviru skupnega ali zunanjega tranzitnega postopka, ter operacije, ki vključujejo začasno hrambo takih proizvodov v Skupnosti, kadar gre za trgovanje med Skupnostjo in tretjo državo;
(d) gibanje proizvodov znotraj Skupnosti, za katere veljajo omejitve ali prepovedi na podlagi kmetijske zakonodaje ali pa prejemajo pomoč Skupnosti.
Člen 2
Podatki v skupinah (a) do (f) člena 24 Temeljne uredbe, ki se lahko vključijo v bazo podatkov CIS, so navedeni v prilogi k tej uredbi.
Člen 3
Ta uredba začne veljati tretji dan po objavi v Uradnem listu Evropskih skupnosti.
Uporablja se od 13. marca 1998.
Ta uredba je v celoti zavezujoča in se neposredno uporablja v vseh državah članicah.
V Bruslju, 27. marca 1998

Labels: 10
12
3
6